Document ID: 32010R0202

UREDBA KOMISIJE (EU) št. 202/2010
z dne 10. marca 2010
o spremembi Uredbe (ES) št. 6/2003 o diseminaciji statističnih podatkov o prevozu blaga po cesti
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1172/98 z dne 25. maja 1998 o statističnih poročilih v zvezi s cestnim prevozom blaga (1) in zlasti člena 6 Uredbe,
ob upoštevanju naslednjega:
(1)
Statistične podatke o prevozu blaga po cesti iz Uredbe (ES) št. 1172/98 je treba izkoristiti v največji možni meri in pri tem upoštevati zaupnost posameznih podatkovnih zapisov.
(2)
Z Uredbo Komisije (ES) št. 833/2007 o prenehanju prehodnega obdobja iz Uredbe Sveta (ES) št. 1172/98 (2) so na voljo podrobni podatki o državi porekla in namembni državi za notranje in mednarodne cestne tovorne tokove od leta 2008 naprej.
(3)
Državam članicam je treba dati na voljo podatke o državi porekla in namembni državi, da se lahko izpopolni statistično zajetje cestnega prevoza na nacionalni ravni.
(4)
Raziskovalci in znanstvena skupnost na splošno morajo v znanstvene namene imeti dostop do podatkov, poslanih Komisiji (Eurostatu) na podlagi Uredbe (ES) št. 1172/98, v skladu z načelom iz Uredbe (ES) št. 223/2009 Evropskega parlamenta in Sveta (3) o evropski statistiki.
(5)
Uredbo (ES) št. 6/2003 (4) je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Odbora za evropski statistični sistem -
SPREJELA NASLEDNJO UREDBO:
Člen 1
Priloga k Uredbi (ES) št. 6/2003 se nadomesti s Prilogo k tej uredbi.
Člen 2
Ta odredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. marca 2010

Labels: 12
8
19